TRI srpske registracijske oznake na osobnim vozilima ovog tjedna su uništene u Novoj Mokošici kod Dubrovnika.

Radi se o dvjema beogradskim i jednim somborskim registracijskim oznakama, javlja Dubrovački dnevnik.

"Zločesti auti"

Nekoliko djece nižih razreda osnovne škole lupala su tablicama i razbijala ih, a kad im je osoba prišla i pitala ih zašto to rade, odgovorili su kako im je "tata rekao da su to zločesti auti", neslužbeno doznaje Dubrovački dnevnik.

Tekst se nastavlja ispod oglasa

Slučaj je prijavljen policiji. Nije poznato jesu li tablice s vozila skinula djeca ili netko drugi.